stanford-oval/wikipedia huggingface dataset:
Liuskamaltsa

| Liuskamaltsa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Maltsat Atriplex
Laji::  calotheca
Kaksiosainen nimi
 Atriplex calotheca  (Rafn) Fr. 
Synonyymit
 Atriplex hastata 
Katso myös
   Liuskamaltsa Wikispeciesissä   Liuskamaltsa Commonsissa 
Infobox OKNimi-testi OK: 
Liuskamaltsa (Atriplex calotheca, syn. Atriplex hastata) on revonhäntäkasvien (Amaranthaceae) heimoon, maltsojen (Atriplex) sukuun kuuluva kasvilaji. Se on yksivuotinen ja usein suurikokoiseksi kasvava maltsalaji. Liuskamaltsa muistuttaa paljolti isomaltsaa (Atriplex prostrata) ja toisinaan liuskamaltsa on luettu isomaltsan alalajiksi, vaikka useimmin näitä kahta pidetään kuitenkin omina lajeinaan.
Liuskamaltsan varsi voi kasvaa 80 cm pitkäksi ja se on kasvutavaltaan pysty tai maanmyötäinen. Lehdet sijaitsevat vastakkain, ja ne ovat leveitä sekä hieman möyheitä. Liuskamaltsan kukat ovat pieniä ja liuskamaltsa kukkii heinäkuusta syyskuulle.
Liuskamaltsa kasvaa merilevän lannoittamilla merenrannoilla. Suomessa liuskamaltsaa on havaittu viime vuosien aikana muutamilta alueilta Suomenlahden sekä Perämeren rannikolta.
Aiheesta muualla

Laji.fi: Liuskamaltsa (Atriplex calotheca)
Integrated Taxonomic Information System (ITIS): Atriplex calotheca (englanniksi)
Global Biodiversity Information Facility (GBIF): Atriplex calotheca (englanniksi)
Lilyjets

Lilyjets on norjalainen tyttöbändi, jonka jäseniä ovat Lisbeth Marie T. Mjaugo (s. 1983), Kine Lee T. Aksnes (s. 1984) ja Tinki Tønseth Troye (s. 1984). He aloittivat laulamisen ja sanojen kirjoittamisen yhdessä jo nuorina. Bändin levy-yhtiö on pohjoismaalainen Bonnier Amigo Music Group.
Yhtyeen ensimmäinen single "Going Blind" julkaistiin vuonna 2005 ja laulu menestyi hyvin varsinkin kotimaassaan Norjassa, kuten myös single "Perfect Picture", joka julkaistiin vuonna 2006.
Helsingissä pidetyissä NRJ Radio Awardseissa tammikuussa 2006 yhtye voitti palkinnon "Best Nordic Hit" (paras pohjoismaalainen hitti).
Julkaisut > Albumit

3rd Floor (2006)
Julkaisut > Singlet

"Going Blind"
"Crave"
"Don't Let It Go to Your Head"
"Perfect Picture (It Would Be Better)"
"Hit By a Girl"
"Song for You"
"Save Me"
Aiheesta muualla

Virallinen kotisivu (Arkistoitu – Internet Archive)
MySpace
Lily Weiding

Lily Weiding (1966).
Lily Weiding (22. lokakuuta 1924 Frederiksberg – 15. kesäkuuta 2021) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.
Elämä

Lily Weidingin vanhemmat olivat Poul Knut Vejding (1895–1987) ja Ane Marie Gaarsdal (1895–1984). Hän debytoi vuonna 1942 Frederiksberg Teaterissa Emilyn roolissa näytelmässä Vor By. Vuosina 1943–1945 hän opiskeli Tanskan kuninkaallisen teatterin oppilaskoulussa, jonka jälkeen hän näytteli samaisessa teatterissa pari vuotta. Hänen seuraava teatterinsa oli Riddersalen, josta hän palasi jälleen Kuninkaalliseen teatteriin, muun muassa vuosiksi 1958–1966.
Weidingilla oli roolitehtäviä myös seuraavissa teattereissa: Odense Teater, Husets Teater, Bristol Music Center's Teater ja Betty Nansen Teatret.
Weiding näytteli muun muassa kappaleissa My Fair Lady, Hedda Gabler, Lang dags rejse mod nat, Morgen og aften ja Som man behager. Klassikkonäytelmässä Peer Gynt hän tulkitsi Solveigia, näytelmässä Flyvende Sommer hän oli Alma ja näytelmässä Een af tusind hän oli Pattyn osassa.
Lily Weiding avioitui näyttelijä Sigfred Johansenin kanssa vuonna 1945. Johansenin kuoleman jälkeen hän avioitui näyttelijä Mogens Wiethin kanssa. Pariskunnalle syntyi tytär Julie 1960. Vuodesta 1980 Weiding on ollut aviossa näyttelijä-ohjaaja Morten Grunwaldin kanssa.
Filmografia

Tyrannens fald (1942)
Damen med de lyse handsker (1942)
De kloge og vi gale (1945)
Billet mrk. (1946)
Oktoberroser (1946)
Familien Swedenhielm (1947)
Tre år efter (1948)
Kristinus Bergman (1948)
Tante Tut fra Paris (1956)
Ingen tid til kærtegn (1957)
Tre må man være (1959)
Halløj i himmelsengen (1965)
Martha (1967)
Tjærehandleren (1971)
Olsen-bandens sidste bedrifter (1974)
En dag i oktober (1991)
Det forsømte forår (1993)
De grønne slagtere (2003)
Anja og Viktor - i medgang og modgang (2008)
Aiheesta muualla

Lily Weiding Elonetissä.
Lehväluteet

| Lehväluteet |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Nivelkärsäiset Hemiptera
Heimo::  Lehväluteet Acanthosomatidae  Signoret, 1864
Infobox OKVirheellinen NIMI-arvo: 
Lehväluteet (Acanthosomatidae) on nivelkärsäisten lahkoon kuuluva hyönteisheimo. Se jaetaan 46 sukuun ja yli 184 lajiin.
Lehväluteet ovat noin 5–35 millimetrin mittaisia hyönteisiä, joiden väri vaihtelee vihreästä ruskeaan.[lähde? ] Niitä esiintyy kaikissa maanosissa, yleisesti Euroopassa, Aasiassa ja Pohjois-Afrikassa.[lähde? ]
Lehväluteet ovat lehtipuiden ja pensaiden lehdillä esiintyviä hyönteisiä. Ne syövät kasvin meheviä osia, kuten lehtiä, kukkia ja hedelmiä. Lehväluteet voivat myös imeä ravintoa toisista hyönteisistä, kuten kirvoista ja seittejä tekevistä hämähäkeistä.
Lehväluteet hoitavat muniaan ja nuoria poikasia. Useimmat lehväluteet munivat munansa kasvin lehdille. Munat kehittyvät toukiksi, jotka kasvavat ja kehittyvät aikuisiksi lehväluteiksi. Useat lajit ovat myös sosiaalisia, eli niiden yksilöt voivat elää ryhmissä ja hoitaa yhdessä jälkeläisiään.[lähde? ]
Lebanon (New Hampshire)

Lebanonin sijainti New Hampshiressä ja Graftonin piirikunnassa
Lebanon on kaupunki Graftonin piirikunnassa, New Hampshiressa, Yhdysvalloissa.
Lebanonista tuli kaupunki 4. heinäkuuta 1761. Se nimettiin Connecticutissa sijaitsevan Lebanonin  kaupungin mukaan, josta monet kaupungin varhaisista asukkaista tulivat. Kaupungin pinta-ala on United States Census Bureaun mukaan 107,1 km². Siitä vesistöjä on 2,6 km² eli 2,39 %. Kaupungissa virtaa Mascomajoki. Kaupungin korkein kohta on sen itärajalla sijaitseva Shakervuori, joka kohoaa 505 metriin merenpinnan yläpuolella.
Lebanonissa oli vuoden 2000 väestönlaskennan aikaan 12 568 asukasta, 5 500 taloutta ja 3 178 perhettä. Asukastiheys oli 120,2/km².
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (englanniksi)
Leavesden Studios

Studion Harry Potter -kierroksen sisäänkäynti.
Leavesden Studios on suuri elokuvastudiokompleksi, joka sijaitsee Englannissa Watfordin pohjoispuolella, noin 30 kilometriä Lontoosta luoteeseen. Studio on rakennettu Rolls-Roycen vanhaan tehtaaseen, joka oli toisen maailmansodan aikana merkittävä lentokoneiden tuotantopaikka.[lähde? ]
Ensimmäinen studiolla kuvattu elokuva oli vuoden 1995 James Bond -seikkailu 007 ja kultainen silmä. Perinteisesti Bond-elokuvat on kuvattu Pinewoodin studioilla, mutta Kultaiselle silmälle jouduttiin etsimään uudet tuotantotilat, kun Pinewoodilla ei ollut tilaa muiden tuotantojen vuoksi.
Kultaisen silmän jälkeen Leavesdenin studiot ovat tulleet kuuluisaksi erityisesti Harry Potter -elokuvasarjan tuotantopaikkana.
Studiossa kuvatut elokuvat

007 ja kultainen silmä (1995)
Mortal Kombat 2 – hävitys (1997)
Star Wars: Episodi I – Pimeä uhka (1999)
Päätön ratsumies (2000)
Harry Potter ja viisasten kivi (2001)
Harry Potter ja salaisuuksien kammio (2002)
Harry Potter ja Azkabanin vanki (2004)
Harry Potter ja liekehtivä pikari (2005)
Harry Potter ja Feeniksin kilta (2007)
Yön ritari (2008)
Harry Potter ja puoliverinen prinssi (2009)
Scum 2 (2010)
Harry Potter ja kuoleman varjelukset, osa 1 (2010)
Harry Potter ja kuoleman varjelukset, osa 2 (2011)
Aiheesta muualla

Kuvia tai muita tiedostoja aiheesta Leavesden Studios Wikimedia Commonsissa
Kotisivut (Arkistoitu – Internet Archive) (englanniksi)
Harry Potter -elokuvasarjaan liittyvä Tylypahkan suuren salin lavaste studioilla.
Lucien Londot

| Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Maa:   Belgia> Miesten jalkapallo. |
| --- | --- | --- | --- |
|  Pronssia | Pariisi 1900 | joukkuekilpailu |  |
Lucien Jean Londot oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.
Ludianin maanjäristys 2014

Ludianin maanjäristys 2014 oli 6,1 magnitudin maanjäristys, joka tapahtui Lounais-Kiinan Yunnanin maakunnassa Ludianin piirikunnassa 3. elokuuta 2014. Maanjäristyksen jäljiltä löydettiin 615 kuollutta. Järistyksessä loukkaantui lisäksi yli 3 100 ihmistä ja noin 80 000 rakennusta tuhoutui tai vaurioitui.
Linda Pylkkänen

Lydia Celinda (Linda) Pylkkänen (21. huhtikuuta 1881 Sysmä – 15. lokakuuta 1950 Helsinki) oli suomalainen opettaja ja kirjallisuuden toimittaja ja suomentaja.
Henkilöhistoria

Pylkkänen valmistui opettajaksi Jyväskylän seminaarista 1902 ja toimi sitten opettajana Janakkalassa ja Tampereella ja vuodesta 1908 Helsingissä aina vuoteen 1948 asti, jolloin hän jäi eläkkeelle. Opettajan työhönsä  liittyen hän toimitti pienten lasten kirjoja, sen lisäksi että monien kielten taitajana suomensi teoksia muun muassa ranskasta ja tanskasta. Pylkkänen toimi Italian ystävänä pitkään Dante Alighierin nimeä kantavan seuran sihteerinä. Hän oli lisäksi HOK:n perustajia ja kuului Suomen Lauluun.
Pylkkäsen vanhemmat olivat Edvard Pylkkänen ja Lovisa Sahlberg.
Kirjallinen tuotanto > Toimitustöitä

Kodin ja koulun ensimmäinen kirja : pain. Niemi-Genetzin mukaan ; toim. Linda Pylkkänen ; kuvittanut Martta Wendelin. 12. uud. painos Otava 1931, 17. painos 1994 (pohjautui Hilma Genetzin Herman Niemen aapisen mukaan laatimaan teokseen)
Sadun ja toden mailta : kodin ja koulun toinen kirja ; toim. Linda Pylkkänen ; kuv. Martta Wendelin. Otava 1942, 4. painos 1952
Kirjallinen tuotanto > Suomennoksia

Johan zur Plassow : Hänen ylhäisyytensä hiilenkantajana : Mecklenburgin herttua Heinrich Borwinin seikkailurikas kotimatka Arizonasta. Minerva, Helsinki 1917
"Z 181" : zeppelinillä Bukarestia vastaan ; kirjoittanut Zeppelin-ilmalaivan ensimäinen upseeri ; suomentanut Linda Pylkkänen. Minerva, Helsinki 1917
Karl Larsen : Kuusitoistavuotias : romaani ; tanskankielestä suom. Linda Pylkkänen. Otava 1918
Anna Baadsgaard : Vihreät saaret : romaani ; tanskankielestä tekijän luvalla suomentanut Linda Pylkkänen. Otava 1918
Georges Duhamel : Marttyyrien elämää : sotalääkärin muistiinpanoja ; tekijän luvalla suomentanut Linda Pylkkänen ; alkulauseen kirjoittanut Yrjö Hirn. Otava 1920
Henry Bordeaux : Lumen peittämät jäljet : romaani ; ranskankielestä suom. Linda Pylkkänen. WSOY 1921, 1941 (alkuteos La neige sur les pas)
Sadun kultamailla : tarinoita ; ranskankielestä mukaillen suom. Linda Pylkkänen. Nuorten kirjoja n:o 55. Otava 1922
Leviathan (Therionin albumi)

| Leviathan Therion |
| --- | --- | --- |

Studioalbumin tiedot
 Julkaistu: 22. tammikuuta 2021
 Kesto: 45.37
 Levy-yhtiö: Nuclear Blast
Listasijoitukset
  8.
Therionin muut julkaisut
| Beloved Antichrist 2018 | Leviathan 2021 | Leviathan II 2022 |
Leviathan on Therionin seitsemästoista albumi, joka julkaistiin 22. tammikuuta 2021.
Kappaleet

The Leaf on the Oak of Far – 3.38
Tuonela – 4.37
Leviathan – 4.01
Die Wellen der Zeit – 3.46
Aži Dahāka – 3.06
Eye of Algol – 4.03
Nocturnal Light – 5.37
Great Marquis of Hell – 2.36
Psalm of Retribution – 5.03
El Primer Sol – 3.37
Ten Courts of Diyu – 5.29
Kokoonpano

Christofer Johnsson — kitara, Kosketinsoitin
Johan Koleberg — rummut
Nalle Påhlsson — basso
Thomas Vikström — laulu
Christian Vidal — kitara
Lori Lewis — laulu
Arvostelut

Inferno:
Soundi:
Aiheesta muualla

Leviathan (Therionin albumi) Discogsissa. (englanniksi)
Albumi Leviathan (Therionin albumi) Encyclopaedia Metallum -sivustolla (englanniksi)
Therion
| --- | --- |
Studioalbumit:   Of Darkness...  Beyond Sanctorum  Symphony Masses: Ho Drakon Ho Megas  Lepaca Kliffoth  Theli  A'arab Zaraq - Lucid Dreaming  Vovin  Crowning of Atlantis  Deggial  Secret of the Runes  Sirius B  Lemuria  Gothic Kabbalah  Sitra Ahra  Les Fleurs du Mal  Beloved Antichrist  Leviathan  Leviathan II  Leviathan III 
Livealbumit:   Live in Midgård  Live Gothic  The Miskolc Experience
Little Dragon (albumi)

| Little Dragon Little Dragon |
| --- | --- | --- |

Studioalbumin tiedot
 Äänitetty : 2005–2007
 Julkaistu: 15. elokuuta 2007 (Japani) 3. syyskuuta 2007
 Tyylilaji: trip hop, downtempo, soul, alternative R&B
 Kesto: 50.33
 Levy-yhtiö: Peacefrog Village Again
Little Dragonin muut julkaisut
|   | Little Dragon 2007 | Machine Dreams 2009 |
Singlet albumilta Little Dragon
 ”Test / 4ever” Julkaistu: 10. heinäkuuta 2006  ”Twice / Test” Julkaistu: 28. elokuu 2007  ”Constant Surprises / Scribbled Paper” Julkaistu: 26. marraskuuta 2007  ”Recommendation” Julkaistu: 14. heinäkuu 2008
Little Dragon on ruotsalaisen elektronisen musiikin yhtyeen Little Dragonin esikoisalbumi, joka julkaistiin Peacefrog Records -levy-yhtiöllä 3. syyskuuta 2007. Japanissa albumi julkaistiin Village Again Records -levy-yhtiöllä jo 15. elokuuta 2007, sisältäen bonuskappaleen ”Fortune”.
Kappaleet

Kaikki kappaleet säv. ja san. Little Dragon.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Twice | 3.06 |  |  |  |  |  |  |  |
| 2. | Turn Left | 4.05 |  |  |  |  |  |  |  |
| 3. | No Love | 4.26 |  |  |  |  |  |  |  |
| 4. | Recommendation | 3.52 |  |  |  |  |  |  |  |
| 5. | Constant Surprises | 4.33 |  |  |  |  |  |  |  |
| 6. | Forever | 4.31 |  |  |  |  |  |  |  |
| 7. | After the Rain | 4.04 |  |  |  |  |  |  |  |
| 8. | Place to Belong | 3.11 |  |  |  |  |  |  |  |
| 9. | Stormy Weather | 4.27 |  |  |  |  |  |  |  |
| 10. | Test | 4.28 |  |  |  |  |  |  |  |
| 11. | Wink | 3.43 |  |  |  |  |  |  |  |
| 12. | Scribbled Paper | 6.07 |  |  |  |  |  |  |  |
|  |  | 50.33 |  |  |  |  |  |  |  |
Arvostelut

AllMusic:
Llandudno Junctionin rautatieasema

Llandudno Junctionin rautatieasema (kymriksi Cyffordd Llandudno) on rautatieasema Llandudno Junctionin kaupungissa Conwyn county borough’n alueella, Walesissa. Se sijaitsee North Wales Coast Linen varrella, ja sieltä lähtevät linjan Llandudnoon menevän haaran junat. Lisäksi se on Conwy Valley Linen toinen pääteasema.
Alkuperäinen Llandudno Junctionin asema avattiin North Wales Coast Linen varrelle 1. lokakuuta 1848. Se oli aluksi mukana vain linjan Llandudnoon menevän haaran aikataulussa, mutta 30. lokakuuta alkaen myös pääradan junat pysähtyivät siellä. Vuonna 1863 asemalle alkoivat kulkea myös Conway Valley Linen junat, jotka käyttivät aluksi omaa laituriaan aseman eteläpuolella. Asemaa piti kuitenkin pian laajentaa, jotta kasvaneet liikennemäärät mahtuivat sinne paremmin. Alkuperäinen asema suljettiin ja nykyinen asema avattiin sen tilalle hieman idemmäs 1. lokakuuta 1897. Vanha asema purettiin.
Llandudno Junctionin asemaa käytti 317 382 matkustajaa kaudella 2017–2018.
Llandudno Junctionin asemalta vuonna 1962 otettu kuva. Tavarajuna on tulossa Conwy Valley Linelta, joka erkanee pääradasta oikealle.
Lokakuun vallankumouksen saari

| --- | --- |
Sijainti:  Taimyr Krasnojarskin aluepiiri Venäjä
Saariryhmä:  Severnaja Zemlja
Merialue:  Pohjoinen jäämeri
Korkein kohta:  Karpinski, 965 m
Pinta-ala:  14 170 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Lokakuun vallankumouksen saari (ven. остров Октябрьской Революции, ostrov Oktjabrskoi Revoljutsii) on saari Severnaja Zemljan saaristossa Karanmeressä Pohjoisella jäämerellä. Saaren pinta-ala on 14 170 km². Venäläinen meriupseeri ja hydrologi Boris Vilkitski löysi saaren vuonna 1913 purjehtiessaan ensimmäisenä Koillisväylän läpi idästä länteen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:October Revolution Island
Livonia Township

| Livonia Township |
| --- | --- |
 Livonia Township
 Koordinaatit: 45°25′58″N, 93°34′38″W 
Valtio:  Yhdysvallat
Osavaltio:  Minnesota
Piirikunta:  Sherburne
Pinta-ala:  
 – Kokonaispinta-ala:  84,9 km²
 – Josta vettä:  2,4 km² 
Väkiluku (2020):  6 174
 – Väestötiheys:  72 as./km²
 
 https://www.livoniatownship.org 
Infobox OKVirheellinen NIMI-arvo: 
Livonia Township on kunta (township) Yhdysvalloissa Minnesotan osavaltiossa. Sen väkiluku oli 6 174 vuonna 2020. Kunta sijaitsee Sherburnen piirikunnassa. Livonia Township ympäröi Zimmermanin kaupunkia. Livonia Township perustettiin vuonna 1866.
Väestö

Vuonna 2020 Livonia Townshipin 6 174 asukkaasta valkoisia oli 92,4 %, aasialaisia 0,9 %, mustia 0,7 % ja alkuperäisasukkaita 0,2 %. Asukkaista 0,8 % kuului johonkin muuhun rotuun ja 5,0 % asukkaista asukkaista kuului kahteen tai useampaan rotuun. Asukkaista 1,4 % puhui kotonaan jotain muuta kieltä kuin englantia ja 5,0 % asukkaista oli syntynyt ulkomailla.
Livojoki

| Livojoki |
| --- | --- |
 Joki kantatie 78:n sillalta ylävirtaan
Alkulähde:  Livojärvi Posio
Laskupaikka:  Iijoki Pudasjärvi
Maat:  Suomi
Pituus:  130 km
Livojoki on noin 130 kilometrin mittainen Iijoen sivujoki. Se saa alkunsa varsin kirkasvetisenä tunnetusta Livojärvestä Posion eteläpuolelta ja laskee Iijokeen suunnilleen Pudasjärven kirkon seutuvilla, joen varrella on varsin vähän asutusta. Joki on lähes rakentamaton. Siinä on runsaasti koskipaikkoja ja siitä kalastetaan muun muassa harjusta ja taimenta.
Aiheesta muualla

Iijoen vesillä
PosioShop.com (Arkistoitu – Internet Archive) - Livojoen vesiretkeilyopas
Posiolapland.com - Posion matkailu
Lokakylä

Näkymä Kivijärvelle Lokakylän satamasta.
Lokakylä on kylä Kivijärven kunnassa Keski-Suomessa. Se sijaitsee Kivijärven itärannalla, maanteitse noin 50 kilometrin etäisyydellä vastarannalla sijaitsevasta Kivijärven kunnan keskustasta. Kannonkosken keskustaan on kylästä matkaa parikymmentä, Viitasaarelle noin 35 kilometriä.
Vuoden 2004 paikkeilla Lokakylällä ja läheisellä Talviaislahdella oli yhteensä noin 270 asukasta. Kesäasukkaita kylässä on lisäksi viitisensataa.
Lokakylän asukkaiden kokoontumistiloina toimivat yksityisessä omistuksessa oleva entinen Velun koulu ja Lokakylän Pienviljelijäyhdistyksen omistama Toukola.
Kylässä on satama ja sen yhteydessä uimaranta.
Leptis Magna

| Leptis Magna |
| --- | --- |
 Leptis Magnan tori
Maailmanperintökohde
Sijainti:  Libya  32°38′21″N, 14°17′26″E
Tyyppi:  kulttuuri
Kriteerit:  I, II, III
Tunnusnumero:  183
Valintahistoria
Valintavuosi:  1982
 Leptis Magna
Leptis Magna tai Lepcis Magna oli antiikin aikainen kaupunki Pohjois-Afrikassa nykyisen Libyan alueella, noin 130 kilometrin päässä itään Tripolista. Foinikialaiset perustivat kaupungin noin vuonna 1100 eaa., ja se kuului Karthagolle vuoteen 146 eaa., kolmanteen puunilaissotaan asti. Kaupungista tuli virallisesti osa Rooman valtakuntaa vasta keisari Tiberiuksen aikana, kun siitä tuli osa African provinssia.
Leptis Magnasta kotoisin olevasta Septimius Severuksesta tuli vuonna 193 Rooman keisari. Uusi keisari suosi vanhaa kotikaupunkiansa, ja pian siitä tuli yksi Afrikan tärkeimmistä kaupungeista, heti Karthagon ja Aleksandrian jälkeen. 200-luvun kriisin aikana kaupunki pääsi rappeutumaan, mutta koki lyhytaikaisen loistokauden Theodosius I:n aikana. Vandaalit valloittivat kaupungin 439 ja purkivat kaupungin muurit. Berberit ryöstivät vuonna 523 puolustuskyvyttömän kaupungin, ja Belisarius valtasi kaupungin Itä-Roomalle vuonna 534. Kaupungista tuli provinssin uusi pääkaupunki, mutta se ei koskaan toipunut berberien hyökkäyksestä. Bysanttilaiset luopuivat kaupungista 650-luvulla arabien hyökätessä, ja se hylättiin kokonaan asumattomaksi.
Maailmanperintökohde

Leptis Magnan rauniot ovat Unescon maailmanperintökohde.
Kaupungissa on vanhoja piirtokirjoituksia sekä arkeologisia raunioita, jotka ovat säilyneet poikkeuksellisen hyvin. Niitä ovat teatteri sekä kylpylä, jonka metsästysfreskot ovat upeita. Kaupunkia on arkeologiselta arvoltaan verrattu Pompeijiin.
Aiheesta muualla

Kuvia tai muita tiedostoja aiheesta Leptis Magna Wikimedia Commonsissa
Lauri Oilinki: Leptis Mangan loisto kaivettiin Libyan hiekkadyynien alta  25.5.2011. Turun Sanomat. Viitattu 29.5.2011.[vanhentunut linkki]
Leppälän koulu

Leppälän koulu on seuraavien koulujen nimi:
Leppälän koulu Valkeakoskella
Leppälän koulu Sievissä
Leppälän koulu Kuortaneella
Leppälän koulu Joutsenossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leppälän koulu”, voi hakea sivunnimihaulla, laajalla sivunnimihaulla tai tekstihaulla.
Leptinotarsa

| Leptinotarsa |
| --- | --- |
 Koloradonkuoriainen (Leptinotarsa decemlineata)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Chrysomelinae
Tribus::  Chrysomelini
Suku::  Leptinotarsa  Chevrolat, 1836
Lajit
 Leptinotarsa decemlineata – koloradonkuoriainen  Leptinotarsa defecta  Leptinotarsa haldemani  Leptinotarsa juncta  Leptinotarsa texana 
Katso myös
   Leptinotarsa Wikispeciesissä   Leptinotarsa Commonsissa 
Infobox OKNimi-testi OK: 
Leptinotarsa on lehtikuoriaisiin (Chrysomelidae) kuuluva kovakuoriaisten (Coleoptera) suku. Suomessa suvun lajeista on tavattu ainoastaan satunnaisesti perunan tuholaisena koloradokuoriaista. Sukuun kuuluu maailmanlaajuisesti noin 12 lajia. Suvun lajeja esiintyy pääasiassa Pohjois- ja Keski-Amerikassa sekä Euroopassa.
Lajeja

Leptinotarsa decemlineata – koloradonkuoriainen
Leptinotarsa defecta
Leptinotarsa haldemani
Leptinotarsa juncta
Leptinotarsa lineolata
Leptinotarsa texana
Aiheesta muualla

ITIS: Leptinotarsa (englanniksi)
UniProt: Taxonomy – Leptinotarsa (englanniksi)
Bug Guide: Leptinotarsa (englanniksi)
Bug Guide: Leptinotarsa, kuvia (englanniksi)
Pherobase: Semiochemicals of Genus Leptinotarsa (englanniksi)
Lebanonin piirikunta

Lebanonin piirikunta (engl. Lebanon County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 143 257 vuonna 2020. Piirikunnan hallintokeskus on Lebanonin kaupunki, joka on myös piirikunnan suurin kunta. Piirikunta on perustettu vuonna 1813.
Väestö

Vuonna 2020 Lebanonin piirikunnan 143 257 asukkaasta valkoisia oli 91,9 %, mustia 3,9 %, aasialaisia 1,9 % ja alkuperäisasukkaita 0,4 %. 13,0 % asukkaista puhui kotonaan jotain muuta kieltä kuin englantia ja 4,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Lebanonin piirikunta Wikimedia Commonsissa
Leppäniemen kotiseutumuseo

Leppäniemen kotiseutumuseo oli Laatokan Karjalassa Suojärven pitäjässä Leppäniemen kylässä 1930-luvulla toiminut kotiseutumuseo jota ylläpiti Leppäniemen nuorisoseura. Museo koostui rajakarjalaisesta savupirtistä ja pirtissä olleesta vanhasta esineistöstä. Nuorisoseura siirsi Suojärven Moiseinvaaran kylässä sijainneen Logisen vanhan savupirtin kotiseutumuseoksi Leppäniemen kylän Jehkilään. Leppäniemen museo ja esineistö tuhoutuivat joko talvisodan aikana tai sen jälkeen. Museon vieressä sijaitsi 1934 pystytetty runolaulajapatsas.